Nou èxit esportiu per a una gimnasta del CGR L’Almara Burjassot
2025-07-24

El passat cap de setmana tenia lloc, a Cullera, la fase provincial del Trofeu Federació de Gimnàstica Rítmica i els resultats per a les esportistes burjassoteres no han pogut ser millors.

Una de les gimnastes que ha aconseguit una gran posició, primera en la seua categoria aleví base, ha sigut Irene Penalvarez Esbrí, pertanyent al Club de Gimnàstica Rítmica L’Almara. Irene s’ha alçat amb la medalla d’or.

Amb aquest gran resultat, el pròxim cap de setmana, Irene participarà també en la fase autonòmica del campionat, esperant repetir aquest gran resultat esportiu.